
PROCEMIUM. 

Phthisis  pulmonalis  attentionem  omnium 
medicorum,  praecipue  juniorum,  sive  ad  ejus 
frequentiam  sive  ad  eventum  spectamus, 
summo  jure  sibi  vindicat.  Morborum  enim 
omnium  nullus,  ut  nobis  videtur,  aut  tot  aut 
tanta  medicorum  ingenia  iis,  quae,  ad  ejus 
curationem  et  natutam  pertinent,  excitavit, 
et  parum  commodi  inde  recepit.  Ars  tamen 
medicinalis  minime  perfecta  est  j scientiam 


DE  PHTHISI  PULMONALI. 


2 

igitur  nostram  persequi,  excolere,  causas- 
que et  naturam  hujus  morbi  scrutari,  opor- 
tet. Itaque,  quanquam  medicina  adhuc  ei 
parum  profuerit,  conatibus  nostris  non  de- 
sistendum, sed  contra,  cum  omnibus  nostris 
viribus  nitendum  est  ad  res  detegendas,  quae 
non  solum  allevationi,  verum  etiam  curati- 
oni meliori  utiles  sint.  Nam  speramus,  ut 
Dr  Home  quem  sat  est  nominasse,  modestia 
solita  in  praelectionibus  suis  anticipat,  “ that 
“ medicine  will  one  day  be  certain  in  its 

practice,  and  certain  in  iis  utility  to  man- 
“ kind.” 

Vitiorum,  quibus  genus  humanum  oppor- 
tunum est,  alia  levia  sunt,  atque  respirationi 
adeo  vitae  necessariae  parum  obsunt ; alia  gra- 
viora, periculosiora,  et  haud  raro  lethalia,  inter 
quae  phthisis  pulmonalis  locum  occupat  ex- 
celsum. Cujus  naturam  et  curationem  princi- 
piis veris  ac  philosophicis  nixi  operam  dabi- 
mus investigare. 

DE  DEFINITIONE. 

Hujus  morbi  signa  notabiliora  sunt,  tus- 
sus,  dyspnoea,  macies  summa,  serius  ociusve 
sputo  purulento  et  febre  hectica  secuta. 
Cullen  vero  eximius  hanc  definitionem  dedit : 
“ Corporis  emaciatio  et  debilitas,  cum  tussi, 
“ febre  hectica,  et  plerumque  expectoratione 
“ purulenta.”  Febremque  hecticam  hoc 
modo  definivit  : “ Febris  quotidie  rever- 

“ tens  ; accessionibus  meridianis  et  vesperti- 
“ nis  ; remissione,  rarius  apyrexia,  matutina  j 
“ plerumque  sudoribus  nocturnis,  et  urina 
“ sedimentum  furfuraceo-lateritium  depo- 
“ nente.” 

DE  HISTORIA. 

Hid  plerumque  aggreditur  morbus,  hyeme 
incipiente,  quandoque  maxime  variant  tem- 
pestates, signis  catarrhi  communis  saspe  prae- 
gredientibus,  cum  quo  apud  initium  saepius 
conjungitur.  Invadit  plerumque  cum  tussi 
saepe  repetita,  sicca,  pertinaci,  quaeque  per 
noctem  aegrum  vehementer  vexat,  cum  de- 
cubitu saepe  in  uno  vel  latere  altero  difficili 
et  molesto  ; cum  respiratione  a causa  levissi- 
ma facile  incitata ; cum  sensu  thoracis  con- 
strictionis, sive  gravitatis  j interdum  cum 
dolore,  cum  languoris  et  lassitudinis  sensu, 
etiamsi  parum  exerceantur  vires.  Hiec  de- 
bilitas lente,  sed  firmiter  instat,  macie  comi- 
tata, signo  phthisis  pernotabili.  Accedunt 
etiam  manuum  pedumque  caloris  sensus  mo- 

lestus,  cum  ruboribus  faciei  fugacibus,  et 
molestia  febrili  per  corpus  dominante  ; pul- 
sus acceleratior  ; cibi  fastidium  ; sitis  quae- 
dam j alvus  plerumque  adstricta  ; interdum 
dyspnoea,  ac  pneumoniae  acutioris  symptom- 
ata. Haec  signa  per  aliquod  tempus  per- 
stant ; saepe  praesertim  in  aestivis  mensibus 
blandis  et  calidis  mitescunt,  sed  semper  fri- 
goris accessione  omni  ingravescunt.  Hoc 
modo  aeger  ad  morbi  stadium  secundum  sen- 
sim perducitur ; tussis  est  primo  sicca  de- 
inde mucosa ; et  augescente  morbo  cum 
puris  excreatione  mista.  Pus  saepe  lineis 
sanguineis  striatur ; et  interdum  sanguis 
magna  copia  ejicitur  quod  majorum  ulcera- 
tioni vasorum  attribuendum  est.  Pulsus  ac- 
celeratio instat  ad  vesperem  pr^cipue  ; sen- 
sus frigoris  haud  parum  acutus,  etiamsi  artus 
supra  modum  calent.  Huic  sensui  cito  ac- 
cedit, rigor  vexans  sequentibus  stadiis  calidis 
et  sudantibus  ; hisce  accessionibus  calor  cu- 
taneus temperiem  naturalem  gradibus  duo-. 


6 


DE  PHTHISI  PULMONALI. 


bus  vel  tribus  non  excedit.  * Febris  hec- 
tica  cum  sudoribus  per  quietem  et  remissio- 
nibus matutinis  jam  satis  superque  evidens 
est.  Hoc  statu  febrili  ventriculi  et  intesti- 
norum functiones  per  aliquod  spatium  pa- 
rum deficiunt.  Sitis  minime  urget.  Ap- 
petitus non  modo  non  prostratus,  sed  ad  ci- 
bum aliquando  solito  cupidior.  Lingua  ini- 
tio plerumque  nitida,  stadiis  sequentibus  ru- 
bra, et  quasi  inflammata  evadit,  et  saepius 
una  cum  faucibus  apthis  obducitur.  Progre- 
diente  morbo,  diarrhoea  urgens,  quae  per  mor- 
bum totum  continuat,  cum  sudoribus  noctur- 
nis alternans,  vires  jam  quassata  subruit  j sed 
interdum  utraque  perstant.  Pus  majori  co- 
pia expuitur.  Respiratio  valde  laboriosa  est, 
doloribus  thoracis  comitata,  qui^  nunc  uni 
nunc  alteri  parti  referendi. 

Macies  summa  est,  consumitur  adeps, 


* Thomson  on  Inflaramation. 

etiamque  fibra  musculosa,  debilitas  tanta  ut 
aeger  in  lecto  sese  vertere  vix,  aut  ne  vix 
quidem  possit,  pedum  oedema,  crurum  et 
aliquando  corporis  totius.  In  hoc  morbi 
stadio,  menses  foeminarum  profluere  cessant ; 
pili  defluunt,  ungues  lividi  incurvatique  fiunt, 
vasa  tunicae  oculi  adnatae  sanguinem  vehen- 
tia evanescunt.  Facies  Hippocratica  nunc 
notabilis  est ; per  accessiones  rubor  malarum 
pulcher  circumscriptusque  ; nunc  raro  capi- 
tis dolor ; delirium  saepius,  sed  non  semper, 
omen  mortis  obrepentis  certum,  interdum 
tamen  sensus,  et  spes  vitae  ejusque  volupta- 
tum vana  usque  ad  finem  remanent. 

Phthisis  certum  ac  cursum  definitum  haud 
semper  tenet ; saepe  enim  haemoptysi  suffo- 
cante miserum  extinguit,  saepe  cum  diarrhoea 
gravi  paucas  dies  ante  mortem  tantum  infestat. 
Sed  de  his  rebus  consilium  nostrum  fusius  nos 
vetat  disserere. 

In  mensibus  duobus  aut  tribus,  vel,  ut  in 

casibus  quibusdam  interdum  accidit,  in  heb- 
domadibus paucis,  aegrum  e vivis  rapit  mor- 
bus noster  ; si  ad  aestatem  sese  traxerit  prox- 
imam, aestus  genialis  illius  temporis  blandi 
vires  aegri  labefactatas  haud  parum  reficiet. 
Sed  saepius  tantum  intermittitur  morbus  j 
hiems  enim  aegro  triste  morbum  renovat  ex- 
acerbatque.  Quidam  miseri  per  annos  duos 
vel  tres  sic  vivunt.  Exempla  praeterea  non 
desunt,  ubi  phthisis,  sed  lenis  quidem,  modo 
plus,  modo  minus  sese  identidem,  per  vitam 
longam  ostendit.  Hujus  mirum  exemplar  a 
nostro  Gregorio  in  praelectionibus  doctissimis 
narratur. 

Quod  ad  rationem  signorum,  febris  hecti- 
ca  nostram  attentionem  prmcipue  occupabit. 
De  hac  re  lis  adhuc  sub  judice  est.  Febrem 
hecticam  excitari  pulmonum  exulceratione, 
atque  puris  absorptione  ubique,  alii  conten- 
dunt atque  hoc  modo  ratiocinantur.  Hecti- 
cam fere  incipere  e6  tempore,  quo  pus  excre- 
ari coepit ; ac  eam  plerumque  accidere  cum 

pus,  isiippiiratione  diuturna,!  in/aliis  partibus 
corporis  formatiimi esset ; quando  nom  ita  ac- 
cidit, aut  puris  blandae,  naturae^cor  iatque  ar- 
terias'parum  stimulanti,  aut  absorptioni  ejus 
minime. >efFectae  ab  ulceris  natura  peculiari 
imputare. 

Contra,  ut  febris  hectica  absorptionem 
puris  magna  in  copia  non  semper  consequa- 
tur asseruerunt ; quia  saepe  visum  est,  cum 
cito  evanuerint  abscessus  magni,  veluti  bubo- 
nes, ubi  necesse  est  ut  pus  resorberetur,  sed 
nihil  mali  secutum  est;  In  chimrgia  suppu- 
ratio a morbo  isto  notata  hydrartho  sive  tui 
more  albido,  .hecticatn  veram  saepe  inducit  | 
sedj‘'membro  amputato,  eaqiie  irritatio  sub- 
mota est,  et  bectica  duobus  vel  tribus  diebus 
decessit  licet  suppuratio  parti  membri  rema- 
nentis, quam  partium*  morbidarum,  copiosior 
esset.  Febris  hectica  * quoque  adest,  ut  in 
Diabete,  et  lactatione  diutius  continuata,  ubi 
abfuit  pus.  Invadit  etiam  ex  pulmonum  tu- 
berculis sine  inflammatione  purulenta  j et,^ 

si  hoc  verum  esset,  statim  concluderemus 
febrem  hecticam  inflammationis  irritatione 
continuata,  solummodo  oriri  j corpus  effoe- 
tum  et  debilitatum  ejus  accessionibus  procli- 
vius est.  De  hac  febre  tamen  commenta  nos- 
tra adhuc,  fatendum  est,  imperfecta  sunt. 


fJAUSIS  PR^DISPONENTIBUS. 

Phthisis  in  iis  cute  delicatiore  praeditis, 
venis  largis,  crinibus  cineretiis,  oculis  coeru- 
leis, facie  et  praesertim  labio  superiore  et  alis 
nasi  tumidis,  omnia  quae  signa  sunt  bene 
cognita  diathesis  scrqfidosce,  pene  solis  obser- 
vatur ; saepe  etiam,  scrofulae  similis,  heredi- 
taria ^esse  videtur,  plurimos  in  familia  eadem 
adoriens ; unde  plerisque  creditur  esse  con- 
tagiosa phthisis ; sed  haec  sententia  nullis 
exemplis,  im  nostris  regionibus  saltem,  con- 
firmatur. 

A pubertate  ad  annum  trigesimum  quin- 
tum maxime  saevit  j Cullen  noster  de  hac  re 
luculenter  commentatus  est  in  observationi- 
bus suis  de  Haemorrhagiis  ; * si  systema  tem- 
pore isto  plenum  existit,  aut  si  sanguinis 
circuitus  praeter  modum  incitatur,  plecten- 
tur pulmones. 

-®tatem  supra  dictam  non  solum  aggredi- 
tur j perierunt  enim,  cum  phthisi  impliciti, 
infantes  atque  impuberes.  Thorax  parum 
latus,  aut  parum  capax,  sanguinis  circuitum 
liberum  per  pulmones  impediens,  proclivita- 
tem ei  dat.  Foeminae  quam  mares,  huic  mor- 
bo, ut  fertur,  procliviores  sunt.  Causa  prae- 
disponens  gravis,  nostra  saltem  sententia, 
humidum  coelum  est  frigore  commixtum,  ut 
saepe  nostris  evenit. 


* Vide  First  Lines  Practice  of  Physic 

DE  CAUSIS  EXCITANTIBUS. 

Pulmonum  affectiones,  quae  phthisin  saepis- 
sime inducunt  a Cullen  peritissimo  sequenti- 
bus adscriptae  fuerqrit-j  scilicet,’’ haemoptysi  j 
suppurationi  pulmonum-  pneumonia  induc- 
tae 5 catarrho  ; asthmati  et  tuberculis. 

Haemoptysis  certe  saepius  effectus,  quam 
causa,  morbi  est,  sed  in  habitu ‘strumoso,  cui 
vulnera  omnia  fere  semper  scrofulosa  eva- 
dunt, et  in  omnibus  corporis  partibus  perdif- 
ficile sanantur,  pulmones  exulcerentur  rup- 
turis vasorum  pulmonum  iteratis,  et  sic  in- 
duci possit  phthisis  ; sed  iis  corporis  habitu 
alioquin  sano  praeditis,  hoc  raro  accidit. 


Pulmonum  ulceratio  pneumoniae  superve- 

wiens,  enumeratur  utpote  alia  causa  excitans. 
Hoc  fere  seinper  iis  accidit,  labe  herOditaria 
affectis  ; et  in  casibus  aliis,  ubi  pneumonia 
non  soluta  fuerit  remediis  idoneis,  aut  ne- 
' glecta, -’si  abscessus  ruptura  non' asgrum 'sta- 
tim  suffocat,  materies  purulerita-expuatur,  et 
partes,  sanae  evadunt,  ut  aliis  abscessibus,  sine 
phthisi  necessario  evenit ; vel  pus  ita  existat, 
ut  sequatur  empyema. 

«•i ' . ; ■ * ' ■ 

Causa  vero  nulla  proclivitatem  ad  phthisis 
impetus  majorem  praebet, -quam  catarrhus; 
haec  affectio  diu  perstans  bronchiis  pulmonum 
inflammationem  tradere  existimatur.  Culleii 
tamen  hoc  repudiat^  creditque  morbum,  qui 
existimatur  catarrhus,  esse  initium  quasi  ’et 
primum  phthisis ' symptoma ; et,'  frigore  ap'- 
plicato  magis  fallere  aptum  : quia  frigus  cau^a 
catarrhi  frequentissima'est,  semper  tussim  ex- 
citat, et- 1 iterum  itemmqueh'epetittim  phthi- 
sim  ad  ultimum  moveat.  Quiatussis  violenta 
pulmones  irritat,  tubercula,  si  adsunt,  nimis 

stimulat  et  inflammationem  phthisinque  tan- 
dem intendit. 

Asthma  phthisis  interdum  sequitur,  quod, 
uti  Catarrhus,  pulmones  proclives  tuberculis 
reddit,  eoque  efficit  ut  hi  facilius  graviusque 
inflammentur,  et  adeo  morbum  inducit. 

Causa  phthisis  frequentissima  et  periculo 
plenissima  Tubercula  sunt.  Plerique  medico- 
rum recentium  tubercula  a habitu  corporis 
strumoso  omnino  pendere,  existimantur  ; et 
non  prorsus  falsa  videbitur  sententia  istorum, 
si  rationem  habeamus  tum  naturae  eorum,  tum 
rerum  aliarum  ad  ea  pertinentium.  Magna 
obtinet  similitudo  inter  eorum,  structuram, 
atque  progressum,  quo  in  suppurationem 
abeant,  et  inter  tumores  scrofulosos  absces- 
susque,  qui  partibus  in  aliis  formentur.  Ple- 
rumque reperiuntur  tubercula  in  scrofulosis, 
ac  saepe  alios  morbos  strumosos  comitantur. 
Ab  aliis  creditur  esse  glandulas  lymphaticas. 

et  certe  in  fabrica  iis  amplificatis,  quae  in  me- 

I 

senteria  saepe  inveniuntur,  valde  similia  sunt  j 
sed  hoc  aliis  non  placet,  quia  observationibus 
accuratis  Baillie  probatum  est,  ea  scilicet  tu- 
bercula semper  in  tela  cellulosa  inveniri  ubi 
glandulae  lymphaticae  nullae  unquam  perspec- 
tae essent. 

Pulmones  tuberculis  laborent,  sine  inoi*bo 
ullo  evidente,  interdum  per  annos  haud  pau- 
cos, donec  ad  molem  tantam  augeant,  vel  in 
inflammationem  excitantur,  respirationi  ob- 
stant; quodque,  utdictum  est,fere  accidit  mox 
post  pubertatem,  et  postquam  corpus  frigori 
et  humiditati  expositum  esset,  ^tati  nulli 
prae  alia  propria  tubercula  sunt,  parvulis  enim 
saepe  sunt  asque  ac  adultis ; et  eorum  ef- 
fectus, phthisin  nimirum  et  mortem  prae  se 
ferunt. 

Phthisis  Exanthematum  quorundam  inter- 
dum sequela,  rubeolae  praesertim  habetur ; in 
hoc  casu  a magna  sanguinis  vi  versus  pul- 

mones,  huic  morbo  propria,  ,quae  tuberculis 
proclivitatem , dat, , .inflammatque  ea,  potius 
quam  ab  acore i peculiari  corporis  in  pulmo- 
nes injecto,  originem  ducit. 

.)  ...  i 

A quibusdam  phthisis  existimata  est  ab 
acore  Syphilitico  oriri,  sed  hoc  si  unquam, 
raro,  accidit  ; vel  potius  Hydrargyro  ipso 
inducta  est,  quod  remedium,  ut  in  aliis  mor- 
bis strumosis  valde  nocet,  sic  in  hoc  etiam 
forjtasse  tubercula  quiescentia  excitaverit  et 
inflammaverit. 

Quidam  artifices  “ morbosi  et  degeneres 
homines,”  qui  vitam  tpl.erant  locis  pulvere 
noxio  onustis,  huic  morbo  procliviores  ob- 
servantur. 

i 

Interdum,  ut  fertur.  Cynanchen  malig- 
nam secuta  est,  ulceribus  a faucibus  ad  pul- 
mones usque  serpentibus.  Exemplis  in  aliis, 
sed  raris  equidem,  concreta  qu«dam  calca-, 
rea  e pulmonibus  excreata  fuere,  omnibus 


DE  PHTHISI  PULMONALI. 


17 


signis  phthisis  sequentibus.  Quaedam  alie- 
na per  glottidem  transierunt  atque  in  bron- 
chia inierunt  nostrumqiie  morbum,  ut  didi- 
tur, fecerunt. 


DE  DIAGNOSI. 


Pergratum  esset,  sive  ad  diagnosin,  sive 

\ 

ad  morbi  tractationem  spectamus,  tempus, 
quo  ulcera  sese  formarent,  cognoscere.  Hoc 
percipiendum  plerumque  materiam  excrea- 
tam  perscrutando,  et  observando  num  adsunt 
rigores.  Multum  differunt  pus  et  mucus,  et 
medici  in  omni  aevo,  multa  signa  satis  nota- 
bilia dedere  ad  unum  ab  altero  distinguen- 
dum. Si  mucus  a pure  semper  seperatus  ex- 
istebat,  aut  si  semper  in  statu  sano  invenie- 
batur, aspectus  solus  naturam  veram  eorum 
statim  detegerit ; sed  accidit  mucum  haud 

, parum  mutari  in  pulmonum  statu  morboso,  et 
. fluidae  haec  in  materia  resputa  fere  commisceri, 
-perdifficne  erit  igitur  cognitu,  utrum,  necne, 
muci  aspectus  mutatus  praesentiae  puris  attri- 
buatur. Si  sputum  valde  opacum  est ; si  in 
aqua  subsidit,  si  foetidum  et  saporis  ingrati  j 
praesertim  si  sanguine  striatum,  pus,  ni  fal- 
lor, adest.  Sed  haec  indicia,  nos  fallunt  in- 
terdum, recurrendum  est  igitur  ad  chemiae 
illustrationes,  quarum  accuratissimae  a Ca- 
rolo  Darwin  memoratae,  fallacia  non  omnino 
carent. 

. Quoniam  notae  pathognomonkce  prorsus  ab- 
sint, non  bene  dignoscitur  initio  praesertim 
inter  eam  et  catarrhum.  Catarrhus  in  qui- 
busdam irritabilibus,  tussi  vexante,  virium 
ac  fibrarum  musculosarum  consumptione,  et 
interdum  cum  febre  hectica,  comitatur ; ab 
hoc  Phthisis  distinguenda  est  tamen  signis 
diutius  perstantibus,  functionibus  pulmonum 
magis,  affectis,  eosque  phthisi  proclives  ado- 
riendo. Casibus  itiusmodi- stricte  attendeu- 

dum  est  ad  omnem  catarrhi  aspectum  ; diag- 
nosis, accedente  sputo  purulento,  haud  diffi- 
cilis est. 

Cum  systema  languet,  chlorosi  praBsente, 
tussis  et  dyspnoea  et  macies  adsunt,  haec  us- 
que ad  febrem  hecticam  cum  diarrhoea  ur- 
gente progredi  egomet  vidi.  Sed  chlorosis 
dignoscitur  sputi  purulenti  absentia,  et  res- 
piratione parum  impedita,  et  tussi  haud  mo- 
lesta. Huic  prodest  exercitatio  ; et  facilis 
causa  sequitur,  cur  tam  strenue  decantatur 
in  phthisi  vera  ut  remedium  efficacissimum. 
Cum  quaedam  viscera  abdominis  morbosa 
fiunt,  tussis,  dyspnoea,  et  interdum  excreatio 
pumlenta  apparent,  sicuti  in  Hepatitide  in 
suppurationem  abeunte  ; in  his  atque  casibuS' 
similibus  symptomatum  ratio  ad  morbum' 
cognoscendum  sufficiet.  Multa  Phthisis 
symptomata  adsunt  in  morbis  glandularum 
bronchialium,  sed  huic  raucedo  satis  insigni  S' 
semper  accedit. 

DE  PROGNOSI. 

/ 

Cum  animo  prassagiatur  mcesto  ; accurato 
Sydenham  enim  observatum  est ; ut  fere  di- 
midium eorum,  de  morbis  chronicis,  insula 
nostra  saltem,  pereuntium,  huic  morbo  suc- 
cubuerunt. Hodiernis  etiam  temporibus, 
proportio  eadem  valet, 

Medici,  quamvis  aegrum  primo  morbi  gra- 
du viderunt,  non  illis  licet  tuto  prognosin 
faustam  pronunciare  5 morbido  aspectu  pei- 
specto,  quem  pulmones  phthisicorum  osten- 
dunt, nemo  est  quin  statim  diceret,  medi- 
cina, hic,  molem  esse  pene  inexsuperabiliem. 
Sed  tamen  non  desistendum  est,  immo  post 
picus  formatum  j enim  extiterunt  exempla 

jegroriim,  gradu  Phthisis  ultimo  laborantium 
qui  denuo  convaluere  in  funeribus  pene  ipsis. 

Ubi  morbus  ex  labe  hereditaria,  ex  tuber- 
culis, aut  ex  thorace  male  conformato  inci- 
pit, nihil  nisi  triste  dicamus.  Ubi  pneumo- 
niam vel  haemoptysin  secuta  est ; vel  ubi  tu- 
bercula non  adsunt,  spes  tamen  restat.  Quo 
acutiora  signa,  et  quo  exquisitior  hectica,  eo 
pluspericuliestj  symptomatibus  lenioribus,  per 
annos  continuet  sine  aegro  plurimum  affecto. 
Diarrhoea  urgente  et  perpetua  superveniente, 
fere  semper  instat  mors,  ut  Hippocrates  me- 
dicinae pater  praedicere  solitus  est.  In  ex- 
emplis paucis,  accedente  Mania,  signa  phthi- 
sis confirmatae  evanuerunt ; et  affirmatur  Ma- 
niam in  quibusdam  horum,  decessam  fuisse 
sine  Phthisis  redintegratione ; phenomenoii 
inexplicabile.  Notatu  dignum  est  quoque, 
graviditatem  phthisis  progressui  obstare  j et 
quibusdam  foeminis.  vita  protracta  est,  ut  ve- 
risimile esse  videtur,  graviditatibus  succe- 
dentibus. Hoc  accidere  videtur  sanguinis 

impulsu  a pulmonibus  averso  ; ad  quod  in- 
terdum certius  efficiendum,  matri  commen- 
datum est  qt  parvulum  suum  lactet.  Sed 
mulierum  phthisicarum  pleraeque  brevi  post 
partum  moriuntur. 


DE  CURATIONE. 

Dicendum  est  primo  de  tractatione  morbi 
incipientis  j deinde  confirmati. 

> 

Tubercula,  ut  supra  dictum  est,  causa  nostri - 
morbi  frequentissima  sunt,  de  his  igitur  praeci- 
puae tractandum  est.  Utrumne  tubercula  sint 
glandulae  lymphaticae  in  statu  morboso,  cer-  • 
tum  est,  largiter  participare  naturam  tumo- 
rum scrofiilosorum  in  aliis  corporis  partibus 
apparentium.  Quidam  doctus  * observat,  di- 


* Thomson  on  Inflainmation. 


DE  PHTHISI  PULMONALf. 


23 


citque  eos  tumores  in  corporis  superficie  in- 
terdum accidere,  et  videri  semper  comi- 
tari inflammatione  chronica,  quia  illi,  cae- 
teris  paribus,  calorem  partium  vicinarum  gra- 
dibus duobus  tribusve  perpetuo  exsuperant. 
Sequitur,  rationem  et  tuberculorum  forma- 
tionem prohibendi,  et  progressui  eorum  ad 
suppurationem  obstandi,  fere  eandem -esse. 
Si  systema  plenum  existit,  attenuendum  est  j 
quoniam  per  id  pulmones  afficiuntur.  Omni 
modo  a rebus  omnibus,  quae  sanguinis  copiam 
ad  pulmones  majorem  impellunt,  prorsus  fu- 
giendum, vel  uti  frigore  humiditati  commix- 
to. Hujus  vitandi  causa  vestimenta  calida 
imperentur ; ab  aeris  intempestivi  exposi- 
tione, a loci  inclementi  habitatione,  modo 
sinunt  aegri  vires  ; a rebus  istis  quae  sangui- 
nis circuitum  accelerant,  ut  a potu  et  cibo 
stimulanti  et  exercitatione  vehemente ; ab 
actionibus,  quae  organa  respirationis  nimis 
cient,  ut  ab  exercitatione  oratorica  j a cantan- 
do j a fistularum  inflatione  j ab  inclinatione 

corporis  thoracem  minuente  quoque  caute 
abstinendum  est. 

In  tuberculis  romovendis  multa  adhibentur 

I 

remedia.  Hjdrargyrus,  cum  multos  tumores 
discutiendo  utilis  est,  contra  hunc  morbum 
sed  minimo  cum  fructu,  interdum  injuria, 
adhibitus  est.  Valent  emetica,  ut  putant  qui- 
dam, dosibus  repetitis;  et  a quibusdam  existi- 
mantur, ad  tubercula  removenda,  haud  parum 
conferre  : sed  hoc  non  omnibus  adhuc  placet. 
In  casibus  aliis  tamen,  cum  fructu  maxi- 
mo adhibentur,  sed  sive  absorbentium  acti- 
onem excitando,  sive  tantum  sanguinis  flux- 
um ad  superficiem  depellendo,  agant,  difficil- 
limum est  dictu.  Quibusdam  persuadetur, 
bonos  effectus  navigandi  e vomitu  fere  inso- 
litos mari  vexante,  pendere. 

Si  interim  obrepit  inflammatio  gravior, 
discutienda  est  modis  omnibus  efficacibus. 
Licet  tubercula  scrofulosa  sint,  ideoque  non 

regimen  antifhlogisticum  tam  rigide,  scrofulo- 
sis  non  semper  utile,  desiderent ; hic  tamen, 
vitio  organum  vasis  plenum  et’  vitae  tam  ne- 
cessarium tentante,  remedia' ad  diathesinin- 
Jlammatoriam  discutiendum  administranda 
sunt ; et  inter  alia  venaesectio,  non  tam  co,- 
piose  ut  in  pneumonia,  sed  solummodo  do- 
loris et  dyspnoeae  relevandae  causa. 

Epispastica  subinde  parti  pectoris  dolenti 
‘applicare,  vel  fonticulos  aperire,  utile  est, 
modo  dolores  topici  sint.  Alvus  facilis  te- 
nenda est,  adhibendaque  diluentia  et  medi- 
camenta, quae  sanguinis  determinationem  ad 
superficiem  promovent,  atque  regimen  anti- 
‘phlogisticum  rigide  usurpandum. 

Cum  vires  aegri  deficiunt,  haec  remedia  po- 
tentiora,  haud  raro  nocent.  Inter  medicam- 
ina, quae  sanguinis  cursum  incitatum  sedant 
ideoque  symptomata  urgentia  sublevant  lo- 
cum summum,  nec  emerito,  tenet  Digitalis  pur- 
purea. Ratio  eadem  est  cur  quaedam,  gasjj. 

sedantia  nominata,  usurpata  fuerint.  Gasa 
primo,  cum  aere  atmospherico  diluta,  et  in 
pulmones  recepta,  quondam  magnum  nomen 
prae  se  tulerunt  in  hoc  morbo  sublevando. 
Sed  jam  pene  obsoleta  facta  sunt ; interdum, 
ut  fertur,  levationem  quandam  fugacem  effi- 
cerunt.  Medici  systema  nostrum  in  statu 
liyperojcygenato  esse  credentes,  iis  rebus  quae 
acidum  carbonicum  continent  fidem  magnam 
imposuerunt,  utpote  quae  hunc  statum  minu- 
erent ; sed  haec  praxis  quoque  spes  fefellit, 
atque  ex  usu  merito  decidit.  Si  nostris  co- 
natibus signa  inflammationis  feliciter  cesse- 
runt, bene  pst ; morbo  lethali  obvenitur,  et 
nunc  haec  verba  Horatii  feliciter  applicant 
“ venienti  occurrite  morbo  quamvis  spes 
pene  desit  quod  ad  curationem,  si  inducias 
adepti  sumus  ; perseverare  oportet,  ut  supra 
diximus,  et  fortasse  laeta  operam  coronaverit 
-victoria. 

Balsama  quondam  in  magno  honore  habi- 
ta sunt,  quia  tum  falso  creditum  est,  ea  pul- 

monum  ulcera  curare,  modo  eo,  quo  fereban- 
tur vulnera  externa  ; quorum  effectus  praeci- 
puus est,  ut  Dr  Fothergill  bene  notavit,  ventri- 
culum, ideoque  totum  systema  excitare. 
Myrrha  interdum,  praesertim  cum  ferri  aliqui- 
bus praeparationibus  conjuncta  saepe  praescri- 
bitur ; eodem  consilio  imperantur  aliquando 
cortex  Peruvianus,  et  multa  alia  ijiedicamenta 
tonica,  sed  raro  prosunt,  immo  vero  saepe  no- 
cent j nam  febrem  et  dyspnoeam  intendunt. 
Murias  Barytae  et  murias  Calcis  jamdudum 
celebrata,  nunc  merito,  ut  nobis  videtur,  ne- 
gliguntur. 

Quoniam  medicamenta  sua  natura  optima, 
ad  hunc  morbum  curandum  parum  vel  nihil 
valent,  major  fides  habenda  victui  ad  ulcera 
curanda  bene  temperato.  Huic  rei,  et  defec- 
tui magno  virium,  et  maciei  ingruentibus, 
cibus  valde  nutriens  commendatur,  et  ssep6 
cum  jure  optimo.  Sed  cibus  hujusmodi  asgris 
quibusdam  omnia  mala  signa,  sicuti,  dysp- 

no0am  et  hecticam  intendit.  Nec  mirum  est, 
cum  ad  pulmones  fortasse  tum  ita  affectos 
animum  attendamus  ut  sanguinem  per  se  vix 
transmitti  possint;  afque  pondus  sanguinis 
totius,  necesse  est  ut  per  partes  adhuc  sanas 
transjiciatur.  Mali  effectus  igitur,  in  aperto 
erint,  si  vel  sanguinis  copiam  augeamus,  vel 
vim  circuitus  ejus  incitamus ; nam  hecticam 
et  dyspnoeam  intendimus,  et  ab  hoc  stimulo 
irritante,  eminebunt  nova  tubercula,  et  alia, 
quae  adfuissent,  inflammationem  graviorem 
acccipient,  et  tandem  in  suppurationem 
gravem  desinent. 

His  de  causis,  igitur,  cibus  satis  nutriens 
et  parum  stimulans  fere  optimus  semper  ad- 
hibendus. Pro  victu  saluberrimo  hujusmo- 
di lac  cum  farinaceis  quibusdam  semper  ad- 
hibitum est.  Si  ventriculum  gravat,  lac 
cum  aqua  diluendum  est,  et  aliquid  sacchari 
adjiciendum.  Lichen  Islandicus,  quoniam 
plurima  materia  mucilaginosa  gaudet  prp 
victu  recte  usurpari  potest. 

Febri  hecticae  vix  medicinae  locus  est,  dum 
pulmones  suppuratione  laborant.  Ad  eam 
imminuendam  tamen  Digitalis  purpurea  mul- 
tum valebit ; pulsus  frequentiam  minuens  ; 
et  sanguinis  impetum  temporans,  ideoque 
febrem  hecticam  levans.  Affusio  frigida  in 
febribus  aliis  ad  actiones  systematis  inordina- 
tas sublevandum  adeo  utilissima,  hic  non  ad- 
mittenda est,  quia  pulmones  existunt  morbo- 
si. Balneum  tepidum  interdum  profuit  sta- 
dio calido  ingruente,  quod  una  cum  stadio 
sudante  interdum  ab  eo  remotum  est.  Fere 
semper  maxime  juvat  ad  discutiendum  istum 
sensum  urentem  aqua  frigida  ad  manus  et 
pedes  admota. 

• Dum  continuant  sudores  nocturni  plurima 
acidorum  praescripta  fuerunt.  Ex  acidis  sul- 
phuricum  plurimum  pollet  vim  sudoris  com- 
pescendo. Acida  vegetabilia  saepius  sumun- 
tur propter  saporem  gratum,  quem  possi- 
dent. Quidam  fructus  quoque  prae  aliis 
sumuntur,  ut  citrus,  qui  per  effectos  salu^ 

tares,  ut  fertur,  morbum  discussit.  Aqua 
calcis  sa^pe  subsidium  est  haud  spernendum. 
Cavendum  est,  denique,  ne  super  aegrum  im- 
ponantur nimia’ stragula. 

Contra  tussim,  mucilaginosa  et  oleosa  va- 
lent, sed  priora  anteponenda  sunt,  quia  ven- 
triculum non  praegravant.  Vapor  aquae  ca- 
lidae in  os  receptus  fere  semper  utilis.  Sed 
omnium  efficacissimum  est  opium,  haustus 
anodynus  vespere  exhibeatur ; et  trochisci  ex 
opio,  vel  mistura  mucilaginosa  cum  opii  tinc- 
tura conjuncta,  per  diem  administrentur. 

Dyspnoeam  ad  discutiendum  pulmonibus 
obstructis  inductam,  nullum  prodest  medica- 
men.. Sed,  cum  inflammatio  interdum  pneu- 
moniam assimilans  superveniat  venaesectio 
aegrum  relevat,  etiamsi  deprimantur  vires. 
Quibusdam  emetica  ad  pus  et  mucum  e 
bronchiis  refertis  ejiciendum  salutifera  eva- 

^ger  semper  aere  puro  frui  debet.  Con- 
clave debet  esse  bene  ventilatum,  dum  ratio 
adhibenda  est  ne  nimis  calidum  aut  frigidum 
existat.  Auctor  illustris  * dicit  “ Coelum  deni- 
“ que  temperatum,  serenum,  modice  calidum, 
“ et  prae  omnibus  aequale,  saltem  non  subitis 
“ tempestatis  mutationibus  obnoxium,  in  om- 
“ nibus  fere  morbis  saluberrimum  est,  et  in 
“ nonnullis,  in  quibus  remedia  parum  valent, 
“ veluti  in  phthisi,  pr^stantissimum  reme- 
“ dium.” 

Diarrhoeae  quando  supervenerit,  ab  omni- 
bus modis  obsistendum  est.  In  hunc  finem 
liene  respondebit  opium,  vel  solum,  vel  cum 
aliis  astringentibus  conjunctum,  sicuti  electu- 
arium  mimosae  catechu  huic  opium  iterum  ad- 
jectum vires  profluvii  compescebit  cum  sta- 
dio sudante  nunc  fortasse  alternantis.  In 
hac  conditione  aegri  ex  usu  minime  parvo  est 


* Vide  Dris  Gregoi-ii,  Conspec.  Med.  Theoret. 

tincturam  saponis  cum  opio  in  abdomen 
mane  et  vespere  ad  cochleare  parvum  usque 
bene  perfricare.  Hoc  alia  remedia  astrin- 
jzentia  interne  vix  necessaria  esse  reddit. 
Potio  ex  carbonate  calcis  quoque  commodi 
non  expers. 

Haec  remedia  varia  suis  muneribus  fide- 
liter plerumque  funguntur.  Sed  interim  vi- 
res aegri  labefactant ; morsque  locum  cedens 
nulli  medicinae  instat. 


FINIS. 


